title: 2010/231/PESC: Decizia Consiliului 2010/231/PESC din 26 aprilie 2010 privind adoptarea de măsuri restrictive împotriva Somaliei și de abrogare a Poziției comune 2009/138/PESC

text:
               27.4.2010

               RO

               Jurnalul Oficial al Uniunii Europene

               L 105/17

         DECIZIA CONSILIULUI 2010/231/PESC
   din 26 aprilie 2010
   privind adoptarea de măsuri restrictive împotriva Somaliei și de abrogare a Poziției comune 2009/138/PESC
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   întrucât:

               (1)

               La 10 decembrie 2002, Consiliul a adoptat Poziția comună 2002/960/PESC privind măsuri restrictive împotriva Somaliei (1) ca urmare a Rezoluțiilor RCSONU 733 (1992), 1356 (2001) și 1425 (2002) ale Consiliului de Securitate al Organizației Națiunilor Unite, referitoare la un embargo asupra armelor împotriva Somaliei.

               (2)

               La 16 februarie 2009, Consiliul Uniunii Europene a adoptat Poziția comună 2009/138/PESC privind măsuri restrictive împotriva Somaliei si de abrogare a Poziției comune 2002/960/PESC (2) de punere în aplicare a RCSONU 1844 (2008), care a introdus măsuri restrictive împotriva persoanelor care încearcă să împiedice sau să blocheze un proces politic pașnic sau împotriva celor care amenință instituțiile federale de tranziție (IFT) ale Somaliei sau Misiunea Uniunii Africane în Somalia (AMISOM) prin forță sau care întreprind acțiuni care subminează stabilitatea din Somalia sau în regiune.

               (3)

               La 1 martie 2010, Consiliul a adoptat Decizia 2010/126/PESC a Consiliului de modificare a Poziției comune 2009/138/PESC (3) și de punere în aplicare a RCSONU 1907 (2009), care solicita tuturor statelor ca, în acord cu autoritățile lor naționale și în conformitate cu legislația lor internă, și cu respectarea dreptului internațional, să controleze, pe teritoriul propriu, inclusiv în porturi și aeroporturi, toate încărcăturile cu destinația Somalia sau provenind din această țară, în cazul în care statul în cauză deține informații conform cărora există motive întemeiate pentru a presupune că încărcătura respectivă conține articole a căror furnizare, vânzare, transfer sau export este interzisă în cadrul embargoului general și complet asupra tuturor livrărilor de arme Somaliei, instituit în temeiul punctului 5 din RCSONU 733 (1992) și detaliat și modificat prin rezoluții ulterioare.

               (4)

               La 19 martie 2010, Consiliul de Securitate al Organizației Națiunilor Unite (denumit în continuare „Consiliul de Securitate”) a adoptat RCSONU 1916 (2010), prin care, printre altele, a fost prelungit, mandatul grupului de supraveghere menționat la punctul 3 din RCSONU 1558 (2004) și s-a decis diminuarea anumitor restricții și obligații în temeiul regimului de sancțiuni, pentru a permite furnizarea de provizii și de asistență tehnică de către organizațiile internaționale, regionale și subregionale și pentru a asigura furnizarea la timp, de către Organizația Națiunilor Unite (ONU), a asistenței umanitare necesare de urgență.

               (5)

               La 12 aprilie 2010, Comitetul de sancțiuni instituit în temeiul punctului 11 din Rezoluția RCSONU 751 (1992) privind Somalia (denumit în continuare „Comitetul de sancțiuni”) a adoptat lista persoanelor și a entităților cărora li se aplică măsurile restrictive.

               (6)

               Din motive de claritate, măsurile impuse prin Poziția comună 2009/138/PESC, astfel cum a fost modificată prin Decizia 2010/126/PESC a Consiliului, precum și exceptările prevăzute în RCSONU 1916 (2010), ar trebui să fie incorporate într-un instrument juridic unic.

               (7)

               Prin urmare, Poziția comună 2009/138/PESC ar trebui să fie abrogată.

               (8)

               Prezenta decizie respectă drepturile fundamentale și principiile consacrate în special în Carta Drepturilor Fundamentale a Uniunii Europene (4), mai ales dreptul la o cale de atac eficientă și la un proces echitabil, dreptul la proprietate și dreptul la protecția datelor cu caracter personal. Prezenta decizie ar trebui aplicată în conformitate cu aceste drepturi și principii.

               (9)

               Prezenta decizie respectă de asemenea pe deplin obligațiile care le revin statelor membre în temeiul Cartei Națiunilor Unite și caracterul obligatoriu din punct de vedere juridic al Rezoluțiilor Consiliului de Securitate.

               (10)

               Procedura de modificare a listei din anexa la prezenta decizie ar trebui să cuprindă transmiterea către persoanele și entitățile desemnate a motivelor includerii lor pe listă, astfel cum au fost comunicate de Comitetul de sancțiuni, pentru a se oferi acestora posibilitatea de a prezenta observații. În cazul în care se transmit observații sau se prezintă dovezi substanțiale noi, Consiliul ar trebui să își reexamineze decizia în funcție de observațiile respective și să informeze în consecință persoana sau entitatea în cauză.

               (11)

               Se impun acțiuni suplimentare din partea Uniunii pentru a pune în aplicare anumite măsuri,

         ADOPTĂ PREZENTA DECIZIE:
   Articolul 1
   (1)   Se interzice furnizarea, vânzarea sau transferul, direct sau indirect, către Somalia, de către resortisanți ai statelor membre sau de pe teritoriul statelor membre, de armament și materiale conexe de orice tip, inclusiv arme și muniții, vehicule și echipamente militare, echipamente paramilitare și piese de schimb ale acestora, indiferent dacă provin sau nu de pe teritoriul lor.
   (2)   Se interzice furnizarea directă sau indirectă către Somalia, de către resortisanți ai statelor membre sau de pe teritoriul statelor membre, de asistență tehnică, financiară și de altă natură și de formare în domeniul activităților militare, inclusiv, în special, formarea și asistența tehnică în legătură cu livrarea, fabricarea, întreținerea sau utilizarea articolelor menționate la alineatul (1).
   (3)   Alineatele (1) și (2) nu se aplică:

               (a)

               furnizării, vânzării sau transferului de armament și materiale conexe de orice tip și furnizării directe sau indirecte de asistență tehnică, financiară și de altă natură, precum și de formare în legătură cu activitățile miliare, destinate exclusiv sprijinirii AMISOM sau utilizării de către aceasta, după cum se prevede la punctul 4 din RCSONU 1744 (2007) sau destinate exclusiv utilizării de către statele și organizațiile regionale care adoptă măsuri în conformitate cu punctul 6 din RCSONU 1851 (2008) și cu punctul 10 din RCSONU 1846 (2008);

               (b)

               furnizării, vânzării sau transferului de armament și materiale conexe de orice tip și furnizării directe sau indirecte de asistență tehnică cu scopul exclusiv de a ajuta la dezvoltarea instituțiilor din domeniul securității, în conformitate cu procesul politic prevăzut la punctele 1, 2 și 3 din RCSONU 1744 (2007) și în absența unei decizii negative din partea Comitetului de sancțiuni în termen de cinci zile lucrătoare de la primirea notificării relevante;

               (c)

               furnizării, vânzării sau transferului de material militar neletal destinat exclusiv unor scopuri umanitare sau de protecție sau de materiale destinate unor programe ale Uniunii sau ale statelor membre privind crearea de instituții, inclusiv în domeniul securității, desfășurate în cadrul procesului de pace și reconciliere, aprobate în prealabil de Comitetul de sancțiuni, precum și de îmbrăcăminte de protecție, inclusiv veste antiglonț și căști militare, exportate temporar în Somalia de către personalul ONU, reprezentanții presei, personalul umanitar, personalul de asistență pentru dezvoltare și personalul asociat, exclusiv pentru uzul personal al acestora.

         Articolul 2
   Se impun măsuri restrictive, astfel cum sunt prevăzute la articolul 3, articolul 5 alineatul (1) și articolul 6 alineatele (1) și (2), împotriva următoarelor persoane și entități desemnate de Comitetul de sancțiuni care:

               —

               sunt implicate în sau care sprijină acte care amenință pacea, securitatea sau stabilitatea în Somalia, inclusiv acte care amenință Acordul de la Djibouti din 18 august 2008 sau procesul politic, sau amenință IFT sau AMISOM prin forță;

               —

               au încălcat embargoul privind armamentul și măsurile conexe acestuia menționate la articolul 1;

               —

               împiedică furnizarea de asistență umanitară în Somalia sau accesul la sau distribuirea de asistență umanitară în Somalia.

         Lista persoanelor și a entităților relevante este inclusă în anexă.
   Articolul 3
   Statele membre adoptă măsurile necesare pentru a împiedica furnizarea, vânzarea sau transferul, direct sau indirect, de armament și echipament militar și furnizarea directă sau indirectă de asistență sau formare tehnică, asistență financiară și de altă natură, inclusiv servicii de investiții, brokeraj financiar sau alte servicii financiare, referitoare la activitățile militare sau la furnizarea, vânzarea, transferul, fabricarea, întreținerea sau utilizarea de armament și de echipament militar către persoanele sau entitățile menționate la articolul 2.
   Articolul 4
   (1)   Statele membre, în acord cu autoritățile lor naționale și în conformitate cu legislația lor internă și în acord cu dreptul internațional, controlează, pe teritoriul propriu, inclusiv în aeroporturi și porturi, toate încărcăturile cu destinația Somalia sau provenind din această țară, în cazul în care dețin informații conform cărora există motive întemeiate pentru a presupune că încărcătura respectivă conține articole a căror furnizare, vânzare, transfer sau export este interzisă în temeiul articolului 3.
   (2)   Aeronavele și navele care transportă încărcături cu destinația Somalia sau provenind din această țară sunt supuse obligației de informare suplimentară înainte de sosire sau înainte de plecare cu privire la toate bunurile aduse în interiorul sau duse în afara unui stat membru.
   (3)   Atunci când descoperă articole a căror furnizare, vânzare, transfer sau export este interzisă în temeiul articolului 3, statele membre le confiscă și le înlătură (distrugându-le sau făcându-le nefuncționale).
   Articolul 5
   (1)   Statele membre adoptă măsurile necesare pentru a împiedica intrarea pe teritoriul lor sau tranzitarea acestuia de către persoanele menționate la articolul 2.
   (2)   Alineatul (1) nu obligă un stat membru să refuze intrarea pe teritoriul său a propriilor resortisanți.
   (3)   Alineatul (1) nu se aplică în cazul în care Comitetul de sancțiuni:

               (a)

               stabilește în fiecare caz în parte, că o astfel de intrare sau un astfel de tranzit se justifică din motive umanitare, inclusiv o obligație religioasă,

               (b)

               stabilește în fiecare caz în parte că o derogare ar favoriza realizarea obiectivelor de pace și reconciliere națională în Somalia și de stabilitate în regiune.

         (4)   În cazul în care, în temeiul alineatului (3), un stat membru autorizează persoanele desemnate de Comitetul de sancțiuni să intre pe teritoriul său sau să-l tranziteze, această autorizație se limitează la scopul pentru care a fost acordată și la persoanele la care se referă.
   Articolul 6
   (1)   Toate fondurile și resursele economice care se află, în mod direct sau indirect, în proprietatea sau sub controlul persoanelor sau entităților menționate la articolul 2 sau care sunt deținute de entități aflate, în mod direct sau indirect, în proprietatea sau sub controlul acestora sau al oricăror persoane sau entități care acționează în numele sau la îndrumarea acestora, astfel cum sunt desemnate de Comitetul de sancțiuni, sunt înghețate. Persoanele și entitățile în cauză sunt identificate în anexă.
   (2)   Niciun fel de fonduri sau resurse economice nu se pun la dispoziția persoanelor sau entităților menționate la alineatul (1) și nici nu se utilizează în beneficiul acestora, în mod direct sau indirect.
   (3)   Statele membre pot permite derogări de la măsurile menționate la alineatele (1) și (2) în ceea ce privește fondurile și resursele economice care:

               (a)

               sunt necesare pentru cheltuieli de bază, inclusiv plăți pentru produse alimentare, chirie sau ipotecă, medicamente și tratament medical, impozite, prime de asigurare și cheltuieli pentru utilități publice;

               (b)

               sunt destinate exclusiv plății unor onorarii rezonabile și rambursării cheltuielilor legate de furnizarea unor servicii juridice;

               (c)

               sunt destinate exclusiv plății de taxe sau comisioane de gestionare, în conformitate cu legislația națională, pentru păstrarea sau administrarea curentă a fondurilor și resurselor economice înghețate;

               (d)

               sunt necesare pentru cheltuieli extraordinare, după notificarea Comitetului de sancțiuni de către statul membru în cauză și cu acordul Comitetului de sancțiuni;

               (e)

               fac obiectul unui privilegiu sau al unei hotărâri judecătorești, administrative sau arbitrale, caz în care fondurile și resursele economice pot să fie utilizate în scopul precizat de hotărârea sau privilegiul respectiv, cu condiția ca acestea să fie anterioare desemnării persoanei sau entității în cauză de Comitetul de sancțiuni și să nu fie în beneficiul unei persoane sau al unei entități menționate la articolul 2, după notificarea Comitetului de sancțiuni de către statul membru în cauză.

         (4)   Derogările menționate la alineatul (3) literele (a), (b) și (c) pot să fie acordate după notificarea Comitetului de sancțiuni de către statul membru în cauză cu privire la intenția sa de a autoriza, după caz, accesul la astfel de fonduri și resurse economice, precum și în lipsa unei decizii defavorabile din partea comitetului în termen de trei zile lucrătoare de la notificarea respectivă.
   (5)   Alineatul (2) nu se aplică sumelor suplimentare vărsate în conturile înghețate reprezentând:

               (a)

               dobânzi sau alte câștiguri generate de aceste conturi; sau

               (b)

               plăți cuvenite în baza unor contracte, acorduri sau obligații care au fost încheiate sau au apărut înainte de data la care aceste conturi au devenit obiectul unor măsuri restrictive,

         cu condiția ca aceste dobânzi, alte câștiguri și plăți să intre în continuare sub incidența alineatului (1).
   (6)   Alineatele (1) și (2) nu se aplică punerii la dispoziție de fonduri sau alte active financiare sau resurse economice necesare pentru asigurarea furnizării la timp a asistenței umanitare necesare de urgență în Somalia de către ONU, de către agențiile sau programele specializate ale acesteia, de către organizațiile umanitare cu statut de observator în cadrul Adunării Generale a ONU care furnizează asistență umanitară sau de către partenerii acestora în materie de punere în aplicare.
   Articolul 7
   Consiliul stabilește lista cuprinsă în anexă și o modifică în conformitate cu desemnările efectuate fie de Consiliul de Securitate, fie de Comitetul de sancțiuni.
   Articolul 8
   (1)   În cazul în care Consiliul de Securitate sau Comitetul de sancțiuni include pe listă o persoană, o entitate sau un organism și comunică o expunere de motive privind această desemnare, Consiliul include persoana, entitatea sau organismul respectiv în anexă. Consiliul comunică decizia sa și expunerea de motive persoanei, entității sau organismului în cauză, fie direct, dacă dispune de adresa acestora, fie prin publicarea unui anunț care oferă persoanei, entității sau organismului în cauză posibilitatea de a prezenta observații.
   (2)   În cazul în care se transmit observații sau se prezintă dovezi substanțiale noi, Consiliul își reexaminează decizia și informează în consecință persoana, entitatea sau organismul în cauză.
   Articolul 9
   Anexa cuprinde, după caz, informații puse la dispoziție de Consiliul de Securitate sau de Comitetul de sancțiuni, necesare în vederea identificării persoanelor sau entităților respective. În ceea ce privește persoanele, astfel de informații pot cuprinde numele, inclusiv pseudonimele, data și locul nașterii, cetățenia, numărul de pașaport și de carte de identitate, sexul, adresa (dacă este cunoscută) și funcția sau profesia. În ceea ce privește entitățile, astfel de informații pot cuprinde denumirea, locul și data înregistrării, numărul de înregistrare și sediul. De asemenea, în anexă se menționează data desemnării de către Consiliul de Securitate sau Comitetul de sancțiuni.
   Articolul 10
   Prezenta decizie se revizuiește, se modifică sau se abrogă, după caz, în conformitate cu deciziile relevante ale Consiliului de Securitate.
   Articolul 11
   Poziția comună 2009/138/PESC se abrogă.
   Articolul 12
   Prezenta decizie intră în vigoare la data adoptării.

      Adoptată la Luxemburg, 26 aprilie 2010.

            Pentru Consiliu

            Președintele

         C. ASHTON

      (1)  JO L 334, 11.12.2002, p. 1.

      (2)  JO L 46, 17.2.2009, p. 73.

      (3)  JO L 51, 2.3.2010, p. 18.

      (4)  JO C 364, 18.12.2000, p. 1.

      ANEXĂ

         LISTA PERSOANELOR ȘI ENTITĂȚILOR MENȚIONATE LA ARTICOLUL 2

      I.   Persoane

                  1.

                  Yasin Ali Baynah [alias: (a) Ali, Yasin Baynah, (b) Ali, Yassin Mohamed, (c) Baynah, Yasin, (d) Baynah, Yassin, (e) Baynax, Yasiin Cali, (f) Beenah, Yasin, (g) Beenah, Yassin, (h) Beenax, Yasin, (i) Beenax, Yassin, (j) Benah, Yasin, (k) Benah, Yassin, (l) Benax, Yassin, (m) Beynah, Yasin, (n) Binah, Yassin, (o) Cali, Yasiin Baynax] Data nașterii: circa 1966. Cetățenia: Somalia. Altă cetățenie: Suedia. Localizare: Rinkeby, Stockholm, Suedia; Mogadiscio, Somalia.

                  2.

                  Hassan Dahir Aweys [alias: (a) Ali, Sheikh Hassan Dahir Aweys, (b) Awes, Hassan Dahir, (c) Awes, Shaykh Hassan Dahir, (d) Aweyes, Hassen Dahir, (e) Aweys, Ahmed Dahir, (f) Aweys, Sheikh, (g) Aweys, Sheikh Hassan Dahir, (h) Dahir, Aweys Hassan, (i) Ibrahim, Mohammed Hassan, (j) OAIS, Hassan Tahir, (k) Uways, Hassan Tahir, (l) „Hassan, Sheikh”] Data nașterii: 1935. Cetățean al: Somalia. Cetățenia: Somalia. Localizare: Somalia; Eritreea.

                  3.

                  Hassan Abdullah Hersi Al-Turki [alias: (a) Al-Turki, Hassan, (b) Turki, Hassan, (c) Turki, Hassan Abdillahi Hersi, (d) Turki, Sheikh Hassan, (e) Xirsi, Xasan Cabdilaahi, (f) Xirsi, Xasan Cabdulle] Data nașterii: circa 1944. Locul nașterii: Regiunea Ogaden, Etiopia. Cetățenia: Somalia. Localizare: Somalia.

                  4.

                  Ahmed Abdi aw-Mohamed [alias: (a) Abu Zubeyr, Muktar Abdirahman, (b) Abuzubair, Muktar Abdulrahim, (c) Aw Mohammed, Ahmed Abdi, (d) Aw-Mohamud, Ahmed Abdi, (e) „Godane”, (f) „Godani”, (g) „Mukhtar, Shaykh”, (h) „Zubeyr, Abu”] Data nașterii: 10 iulie 1977. Locul nașterii: Hargeysa, Somalia. Cetățenia: Somalia.

                  5.

                  Fuad Mohamed Khalaf [alias: (a) Fuad Mohamed Khalif, (b) Fuad Mohamed Qalaf, (c) Fuad Mohammed Kalaf, (d) Fuad Mohamed Kalaf, (e) Fuad Mohammed Khalif, (f) Fuad Khalaf, (g) Fuad Shongale, (h) Fuad Shongole, (i) Fuad Shangole, (j) Fuad Songale, (k) Fouad Shongale, (l) Fuad Muhammad Khalaf Shongole] Cetățenia: Somalia. Localizare: Mogadiscio, Somalia. Altă localizare: Somalia.

                  6.

                  Bashir Mohamed Mahamoud [alias: (a) Bashir Mohamed Mahmoud, (b) Bashir Mahmud Mohammed, (c) Bashir Mohamed Mohamud, (d) Bashir Mohamed Mohamoud, (e) Bashir Yare, (f) Bashir Qorgab, (g) Gure Gap, (h) „Abu Muscab”, (i) „Qorgab”] Data nașterii: circa 1979-1982. Altă dată a nașterii: 1982. Cetățenia: Somalia. Localizare: Mogadiscio, Somalia.

                  7.

                  Mohamed Sa’id [alias: (a) „Atom”, (b) Mohamed Sa’id Atom, (c) Mohamed Siad Atom] Data nașterii: circa 1966. Locul nașterii: Galgala, Somalia. Localizare: Galgala, Somalia. Altă localizare: Badhan, Somalia.

                  8.

                  Fares Mohammed Mana’a [alias: (a) Faris Mana’a, (b) Fares Mohammed Manaa] Data nașterii: 8 februarie 1965. Locul nașterii: Sadah, Yemen. Pașaport nr.: 00514146; locul eliberării: Sanaa, Yemen. Carte de identitate nr.: 1417576; locul eliberării: Al-Amana, Yemen; data eliberării: 7 ianuarie 1996.

            II.   Entități

      AL-SHABAAB [alias: (a) Al-Shabab, (b) Shabaab, (c) The Youth (Tineretul), (d) Mujahidin Al-Shabaab Movement (Mișcarea Mujahidin Al-Shabaab), (e) Mujahideen Youth Movement (Mișcarea de tineret Mujahideen), (f) Mujahidin Youth Movement (Mișcarea de tineret Mujahidin), (g) MYM, (h) Harakat Shabab Al-Mujahidin, (i) Hizbul Shabaab, (j) Hisb’ul Shabaab, (k) Al-Shabaab Al-Islamiya, (l) Youth Wing (Aripa tânără), (m) Al-Shabaab Al-Islaam, (n) Al-Shabaab Al-Jihaad, (o) The Unity Of Islamic Youth (Unitatea tineretului islamic), (p) Harakat Al-Shabaab Al-Mujaahidiin, (q) Harakatul Shabaab Al Mujaahidiin, (r) Mujaahidiin Youth Movement (Mișcarea de tineret Mujaahidiin)] Localizare: Somalia.


title: 2011/459/UE: Decizia Consiliului din 18 iulie 2011 de numire a unor judecători ai Tribunalului Funcției Publice a Uniunii Europene

text:
               26.7.2011

               RO

               Jurnalul Oficial al Uniunii Europene

               L 194/31

         DECIZIA CONSILIULUI
   din 18 iulie 2011
   de numire a unor judecători ai Tribunalului Funcției Publice a Uniunii Europene
   (2011/459/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 257 paragraful al patrulea,
   întrucât:

               (1)

               Mandatele domnului Stéphane GERVASONI, domnului Paul J. MAHONEY și domnului Harissios TAGARAS, judecători ai Tribunalului Funcției Publice a Uniunii Europene (denumit în continuare „Tribunalul Funcției Publice”), urmează să se încheie la 30 septembrie 2011.

               (2)

               A fost lansat un apel public la candidaturi (1) în vederea numirii a trei judecători ai Tribunalului Funcției Publice pentru o perioadă de șase ani.

               (3)

               Comitetul instituit în temeiul articolului 3 alineatul (3) din anexa I la Protocolul (nr. 3) privind Statutul Curții de Justiție a Uniunii Europene s-a întrunit la 13 și 14 ianuarie, la 3 și 4 martie, precum și la 22 martie 2011. La încheierea lucrărilor, Comitetul a emis un aviz cu privire la caracterul corespunzător al candidaților pentru a exercita funcția de judecător al Tribunalului Funcției Publice și a anexat acestui aviz o listă de candidați care dețin cea mai potrivită experiență de nivel înalt.

               (4)

               Prin urmare, este oportun să fie numite trei persoane dintre cele care figurează în lista de candidați menționată anterior, pentru perioada cuprinsă între 1 octombrie 2011 și 30 septembrie 2017, astfel încât să se asigure o componență echilibrată a Tribunalului Funcției Publice, pe o bază geografică cât mai extinsă posibil în rândul resortisanților statelor membre și în ceea ce privește sistemele juridice naționale reprezentate,

         ADOPTĂ PREZENTA DECIZIE:
   Articolul 1
   Sunt numiți judecători ai Tribunalului Funcției Publice a Uniunii Europene pentru perioada cuprinsă între 1 octombrie 2011 și 30 septembrie 2017:

               —

               domnul René BARENTS

               —

               domnul Kieran BRADLEY

               —

               domnul Ezio PERILLO.

         Articolul 2
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Bruxelles, 18 iulie 2011.

            Pentru Consiliu

            Președintele

         M. DOWGIELEWICZ

      (1)  JO C 163, 23.6.2010, p. 13.


title: Decizia Consiliului din 27 mai 2011 de numire și înlocuire a membrilor Consiliului de conducere al Centrului European pentru Dezvoltarea Formării Profesionale

text:
               1.6.2011

               RO

               Jurnalul Oficial al Uniunii Europene

               C 162/6

         DECIZIA CONSILIULUI
   din 27 mai 2011
   de numire și înlocuire a membrilor Consiliului de conducere al Centrului European pentru Dezvoltarea Formării Profesionale
   2011/C 162/02
   CONSILIUL UNIUNII EUROPENE,
   având în vedere Regulamentul (CEE) nr. 337/75 al Consiliului din 10 februarie 1975 privind înființarea Centrului European pentru Dezvoltarea Formării Profesionale, în special articolul 4 (1),
   având în vedere candidaturile prezentate de către Guvernul Portugaliei,
   întrucât:

               (1)

               Prin decizia sa din 14 septembrie 2009 (2), Consiliul a numit membrii Consiliului de conducere al Centrului European pentru Dezvoltarea Formării Profesionale pentru perioada cuprinsă între 18 septembrie 2009 și 17 septembrie 2012.

               (2)

               Un post de membru în cadrul Consiliului de conducere al Centrului, din categoria reprezentanților guvernelor, a devenit vacant ca urmare a demisiei dnei Maria da Conceição AFONSO.

               (3)

               Membrul în cadrul Consiliului de conducere al Centrului menționat anterior ar trebui numit pentru durata rămasă a mandatului, care expiră la 17 septembrie 2012,

         DECIDE:
   Articol unic
   Se numește în calitate de membru în cadrul consiliului de conducere al Centrului European pentru Dezvoltarea Formării Profesionale pentru durata rămasă a mandatului, respectiv până la 17 septembrie 2012:

      REPREZENTANTUL GUVERNULUI:

               PORTUGALIA

               Dr Nuno PESTANA

      Adoptată la Bruxelles, 27 mai 2011.

            Pentru Consiliu

            Președintele

         NYITRAI Zs.

      (1)  JO L 39, 13.2.1975, p. 1.

      (2)  JO C 226, 19.9.2009, p. 2.


title: Decizia Consiliului din 27 aprilie 2006 privind încheierea Acordului dintre Comunitatea Europeană și Regatul Danemarcei privind competența judiciară, recunoașterea și executarea hotărârilor judecătorești în materie civilă și comercială

text:
Anunţ juridic important

|

32006D0325

Official Journal L 120 , 05/05/2006 P. 0022 - 0022 Official Journal L 294 , 25/10/2006 P. 0008 - 0008

		20060427Decizia Consiliuluidin 27 aprilie 2006privind încheierea Acordului dintre Comunitatea Europeană și Regatul Danemarcei privind competența judiciară, recunoașterea și executarea hotărârilor judecătorești în materie civilă și comercială(2006/325/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 61 litera (c), coroborat cu articolul 300 alineatul (2) primul paragraf prima teză și articolul 300 alineatul (3) primul paragraf,având în vedere propunerea Comisiei,având în vedere avizul Parlamentului European [1],întrucât:(1) În conformitate cu articolele 1 și 2 din Protocolul privind poziția Danemarcei anexat la Tratatul privind Uniunea Europeană și la Tratatul de instituire a Comunității Europene, nu revin obligații pentru Danemarca în temeiul Regulamentului (CE) nr. 44/2001 al Consiliului din 22 decembrie 2000 privind competența judiciară, recunoașterea și executarea hotărârilor în materie civilă și comercială [2] și acesta nici nu se aplică pentru Danemarca.(2) Comisia a negociat un acord între Comunitatea Europeană și Regatul Danemarcei, extinzând cu privire la Danemarca dispozițiile Regulamentului (CE) nr. 44/2001.(3) Acordul menționat anterior a fost semnat, în numele Comunității Europene, la 19 octombrie 2005, sub rezerva încheierii sale la o dată ulterioară, în conformitate cu Decizia 2005/790/CE a Consiliului din 20 septembrie 2005 [3].(4) În conformitate cu articolul 3 din Protocolul privind poziția Regatului Unit și Irlandei, anexat la Tratatul privind Uniunea Europeană și la Tratatul de instituire a Comunității Europene, Regatul Unit și Irlanda participă la adoptarea și aplicarea prezentei decizii.(5) În conformitate cu articolele 1 și 2 din Protocolul privind poziția Danemarcei, Danemarca nu participă la adoptarea prezentei decizii și, prin urmare, nu îi revin obligații în temeiul acesteia și aceasta nici nu se aplică pentru Danemarca.(6) Acordul menționat anterior ar trebui aprobat,DECIDE:Articolul 1Acordul dintre Comunitatea Europeană și Regatul Danemarcei privind competența judiciară, recunoașterea și executarea hotărârilor judecătorești în materie civilă și comercială se aprobă în numele Comunității.Articolul 2Președintele Consiliului este autorizat să numească persoana împuternicită să procedeze la notificarea prevăzută la articolul 12 alineatul (2) din acord.Adoptată la Luxemburg, 27 aprilie 2006.Pentru ConsiliuPreședinteleL. Prokop[1] Aviz emis la 23 martie 2006 (nepublicat în Jurnalul Oficial până la această dată).[2] JO L 12, 16.1.2001, p. 1. Regulament astfel cum a fost modificat ultima dată prin Regulamentul (CE) nr. 2245/2004 (JO L 381, 28.12.2004, p. 10).[3] JO L 299, 16.11.2005, p. 61.--------------------------------------------------


title: Decizia Comisiei din 4 mai 2010 privind numirea membrilor Comitetului inspectorilor de muncă principali pentru perioada dintre 1 ianuarie 2010 și 31 decembrie 2012

text:
               5.5.2010

               RO

               Jurnalul Oficial al Uniunii Europene

               C 116/5

         DECIZIA COMISIEI
   din 4 mai 2010
   privind numirea membrilor Comitetului inspectorilor de muncă principali pentru perioada dintre 1 ianuarie 2010 și 31 decembrie 2012
   2010/C 116/04
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Decizia 95/319/CE a Comisiei din 12 iulie 1995 privind constituirea Comitetului inspectorilor de muncă principali (1), în special articolul 5 alineatul (2),
   întrucât:

               (1)

               Precedentul mandat al Comitetului inspectorilor de muncă principali s-a încheiat la 31 decembrie 2009.

               (2)

               Prin urmare, este necesar să se numească membrii acestui comitet pentru o perioadă de trei ani pe baza propunerilor prezentate de statele membre,

         ADOPTĂ PREZENTA DECIZIE:
   Articol unic
   Persoanele al căror nume figurează în lista din anexă sunt numite ca membri titulari și supleanți ai Comitetului inspectorilor de muncă principali pentru perioada cuprinsă între 1 ianuarie 2010 și 31 decembrie 2012.

      Adoptată la Bruxelles, 4 mai 2010.

            Pentru Comisie

            Președintele

         José Manuel BARROSO

      (1)  JO L 188, 9.8.1995, p. 11.

      ANEXĂ

                  Stat membru

                  Membru titular

                  Membru supleant

                  Belgia

                  Domnul Paul TOUSSEYN

                  Domnul Michel ASEGLIO

                  Bulgaria

                  Doamna Rumyana MIHAYLOVA

                  Doamna Veselina ATANASOVA

                  Republica Cehă

                  Domnul Rudolf HAHN

                  Domnul Jaromír ELBEL

                  Danemarca

                  Domnul Jens JENSEN

                  Doamna Annemarie KNUDSEN

                  Germania

                  Domnul Kai-Michael SCHÄFER

                  Domnul Ernst-Friedrich PERNACK

                  Estonia

                  Doamna Katrin KAARMA

                  Domnul Herko SUNTS

                  Irlanda

                  Domnul Brian HIGGISSON

                  Domnul Peter CLAFFEY

                  Grecia

                  Domnul Alexandros KARAGEORGIOU

                  Doamna Elissavet GALANOPOULOU

                  Spania

                  Domnul Raimundo ARAGÓN BOMBÍN

                  Doamna Luisa CARILLO PACHECO

                  Franța

                  Domnul Jean BESSIÈRE

                  Domnul Robert SALOMON

                  Italia

                  Domnul Paolo PENNESI

                  Domnul Mariano MARTONE

                  Cipru

                  Domnul Leandros NICOLAIDES

                  Domnul Anastasios YIANNAKI

                  Letonia

                  Domnul Arnis LUHSE

                  Domnul Renārs LŪSIS

                  Lituania

                  Domnul Mindaugas PLUKTAS

                  Domnul Vilius MAČIULAITIS

                  Luxemburg

                  Domnul Paul WEBER

                  Domnul Robert HUBERTY

                  Ungaria

                  Doamna Katalin DUDÁS

                  Domnul János GÁDOR

                  Malta

                  Domnul Mark GAUCI

                  Domnul Vincent ATTARD

                  Țările de Jos

                  Domnul Jan VAN DEN BOS

                  Domnul Peter WEEDA

                  Austria

                  Doamna Eva-Elisabeth SZYMANSKI

                  Doamna Gertrud BREINDL

                  Polonia

                  Domnul Tadeusz ZAJĄC

                  Doamna Anna TOMCZYK

                  Portugalia

                  Domnul Paulo MORGADO DE CARVALHO

                  Domnul Joaquim PINTADO NUNES

                  România

                  Domnul Constantin MICLĂU

                  Doamna Silvia TRUFĂȘILĂ

                  Slovenia

                  Domnul Borut BREZOVAR

                  Domnul Boris RUŽIČ

                  Republica Slovacia

                  Domnul Andrej GMITTER

                  Domnul Karol HABINA

                  Finlanda

                  Domnul Leo SUOMAA

                  Domnul Markku MARJAMÄKI

                  Suedia

                  Domnul Mikael SJÖBERG

                  Domnul Bernt NILSSON

                  Regatul Unit

                  Domnul David ASHTON

                  Domnul Kevin MYERS


title: 2010/319/: Decizia Consiliului din 22 martie 2010 privind semnarea, în numele Uniunii Europene, a unui protocol la Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Statul Israel, pe de altă parte, referitor la evaluarea conformității și acceptarea produselor industriale (ECA)

text:
               11.6.2010

               RO

               Jurnalul Oficial al Uniunii Europene

               L 145/1

         DECIZIA CONSILIULUI
   din 22 martie 2010
   privind semnarea, în numele Uniunii Europene, a unui protocol la Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Statul Israel, pe de altă parte, referitor la evaluarea conformității și acceptarea produselor industriale (ECA)
   (2010/319/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 207 coroborat cu articolul 218 alineatul (5),
   având în vedere propunerea Comisiei Europene,
   întrucât:

               (1)

               Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și statul Israel, pe de altă parte (denumit în continuare „acordul de asociere”) (1), a intrat în vigoare la 20 noiembrie 1995.

               (2)

               Articolul 47 din acordul de asociere prevede încheierea, dacă este cazul, a unui acord european de evaluare a conformității și articolul 55 din acordul de asociere prevede depunerea de eforturi susținute pentru apropierea legislațiilor părților.

               (3)

               Protocolul la acordul de asociere privind evaluarea conformității și acceptarea produselor industriale (ECA) (denumit în continuare „protocolul”), parafat la Bruxelles la 24 iunie 2009, ar trebui semnat,

         ADOPTĂ PREZENTA DECIZIE:
   Articolul 1
   Prin prezenta decizie se aprobă semnarea, în numele Uniunii, a protocolului la Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Statul Israel, pe de altă parte, privind evaluarea conformității și acceptarea produselor industriale (ECA) [denumit în continuare „protocolul” (2)], sub rezerva încheierii acestuia.
   Articolul 2
   Președintele Consiliului este autorizat să desemneze persoana împuternicită să semneze protocolul în numele Uniunii, sub rezerva încheierii acestuia.
   Articolul 3
   Prezenta decizie intră în vigoare la data adoptării.
   Articolul 4
   Prezenta decizie se publică în Jurnalul Oficial al Uniunii Europene.

      Adoptată la Bruxelles, 22 martie 2010.

            Pentru Consiliu

            Președintele

         M. Á. MORATINOS

      (1)  JO L 147, 21.6.2000, p. 3.

      (2)  Protocolul va fi publicat în Jurnalul Oficial la o dată ulterioară.


title: 2014/779/UE: Decizia Consiliului din 7 noiembrie 2014 de numire a unui membru belgian în cadrul Comitetului Economic și Social European

text:
               12.11.2014

               RO

               Jurnalul Oficial al Uniunii Europene

               L 327/4

         DECIZIA CONSILIULUI
   din 7 noiembrie 2014
   de numire a unui membru belgian în cadrul Comitetului Economic și Social European

      (2014/779/UE)

   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 302,
   având în vedere propunerea guvernului belgian,
   având în vedere avizul Comisiei Europene,
   întrucât:

               (1)

               La 13 septembrie 2010 Consiliul a adoptat Decizia 2010/570/UE, Euratom de numire a membrilor în cadrul Comitetului Economic și Social European pentru perioada cuprinsă între 21 septembrie 2010 și 20 septembrie 2015 (1).

               (2)

               Un loc de membru în cadrul Comitetului Economic și Social European a devenit vacant ca urmare a încheierii mandatului domnului André MORDANT,

         ADOPTĂ PREZENTA DECIZIE:
   Articolul 1
   Doamna Anne DEMELENNE, Secrétaire générale de la Fédération Générale du Travail de Belgique (FGTB) et Présidente de l'Interrégionale wallonne de la FGTB, este numită în calitate de membru în cadrul Comitetului Economic și Social European pentru durata rămasă a mandatului, respectiv până la 20 septembrie 2015.
   Articolul 2
   Prezenta decizie intră în vigoare la data adoptării.

      Adoptată la Bruxelles, 7 noiembrie 2014.

            Pentru Consiliu

            Președintele

         P. C. PADOAN

      (1)  JO L 251, 25.9.2010, p. 8.


title: Decizia Consiliului din 13 decembrie 1993 privind încheierea unui acord sub forma unui schimb de scrisori referitor la Acordul în domeniul pescuitului între Comunitatea Economică Europeană și Regatul Norvegiei

text:
               04/Volumul 02

               RO

               Jurnalul Ofícial al Uniunii Europene

               182

         31993D0740

               L 346/25

               JURNALUL OFÍCIAL AL UNIUNII EUROPENE

      DECIZIA CONSILIULUI

   din 13 decembrie 1993
   privind încheierea unui acord sub forma unui schimb de scrisori referitor la Acordul în domeniul pescuitului între Comunitatea Economică Europeană și Regatul Norvegiei
   (93/740/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 43 coroborat cu articolul 228 alineatul (3) primul paragraf,
   având în vedere propunerea Comisiei,
   având în vedere avizul Parlamentului European (1),
   întrucât în cadrul negocierilor privind Spațiul Economic European (SEE) a fost posibil să se negocieze un acord sub forma unui schimb de scrisori între Comunitatea Economică Europeană și Regatul Norvegiei referitor la Acordul în domeniul pescuitului între Comunitatea economică Europeană și Regatul Norvegiei;
   întrucât acest acord face parte din dispozitivul global al rezultatelor negocierilor privind SEE și este un element esențial pentru aprobarea de către Comunitate a Acordului SEE;
   întrucât acest acord trebuie aprobat,
   DECIDE:
   Articolul 1
   Acordul sub forma unui schimb de scrisori referitor la Acordul în domeniul pescuitului între Comunitatea Economică Europeană și Regatul Norvegiei este aprobat în numele Comunității.
   Textul acordului se anexează la prezenta decizie.
   Articolul 2
   Președintele Consiliului procedează la notificarea aprobării acordului de către Comunitate.

      Adoptată la Bruxelles, 13 decembrie 1993.

            Pentru Consiliu

            Președintele

         Ph. MAYSTADT

      (1)  JO C 305, 23.11.1992, p. 63.


title: 2013/550/UE: Decizia Parlamentului European din 17 aprilie 2013 privind descărcarea de gestiune pentru execuția bugetului general al Uniunii Europene aferent exercițiului financiar 2011, secțiunea IX – Autoritatea Europeană pentru Protecția Datelor

text:
               16.11.2013

               RO

               Jurnalul Oficial al Uniunii Europene

               L 308/136

      DECIZIA PARLAMENTULUI EUROPEAN

   din 17 aprilie 2013
   privind descărcarea de gestiune pentru execuția bugetului general al Uniunii Europene aferent exercițiului financiar 2011, secțiunea IX – Autoritatea Europeană pentru Protecția Datelor
   (2013/550/UE)
   PARLAMENTUL EUROPEAN,

               —

               având în vedere bugetul general al Uniunii Europene aferent exercițiului financiar 2011 (1),

               —

               având în vedere Conturile anuale consolidate ale Uniunii Europene pentru exercițiul financiar 2011 [COM(2012) 436 – C7-0232/2012] (2),

               —

               având în vedere Raportul anual al Curții de Conturi referitor la execuția bugetului privind exercițiul financiar 2011, însoțit de răspunsurile instituțiilor (3),

               —

               având în vedere Declarația de asigurare (4) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul financiar 2011 în temeiul articolului 287 din Tratatul privind funcționarea Uniunii Europene,

               —

               având în vedere articolul 314 alineatul (10) și articolele 317, 318 și 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (5), în special articolele 50, 86, 145, 146 și 147,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (6), în special articolele 164, 165 și 166,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru libertăți civile, justiție și afaceri interne (A7-0095/2013),

               1.

               acordă Autorității Europene pentru Protecția Datelor descărcarea de gestiune pentru execuția bugetului aferent exercițiului financiar 2011;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, Consiliului, Comisiei, Curții de Justiție a Uniunii Europene, Curții de Conturi, Ombudsmanului European și Autorității Europene pentru Protecția Datelor și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO L 68, 15.3.2011.

      (2)  JO C 348, 14.11.2012, p. 1.

      (3)  JO C 344, 12.11.2012, p. 1.

      (4)  JO C 348, 14.11.2012, p. 130.

      (5)  JO L 248, 16.9.2002, p. 1.

      (6)  JO L 298, 26.10.2012, p. 1.

         REZOLUȚIA PARLAMENTULUI EUROPEAN

      din 17 aprilie 2013
      conținând observațiile care fac parte integrantă din decizia privind descărcarea de gestiune pentru execuția bugetului general al Uniunii Europene aferent exercițiului financiar 2011, secțiunea IX – Autoritatea Europeană pentru Protecția Datelor
      PARLAMENTUL EUROPEAN,

                  —

                  având în vedere bugetul general al Uniunii Europene aferent exercițiului financiar 2011 (1),

                  —

                  având în vedere Conturile anuale consolidate ale Uniunii Europene pentru exercițiul financiar 2011 [COM(2012) 436 – C7-0232/2012] (2),

                  —

                  având în vedere Raportul anual al Curții de Conturi referitor la execuția bugetului privind exercițiul financiar 2011, însoțit de răspunsurile instituțiilor (3),

                  —

                  având în vedere Declarația de asigurare (4) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul financiar 2011 în temeiul articolului 287 din Tratatul privind funcționarea Uniunii Europene,

                  —

                  având în vedere articolul 314 alineatul (10) și articolele 317, 318 și 319 din Tratatul privind funcționarea Uniunii Europene,

                  —

                  având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (5), în special articolele 50, 86, 145, 146 și 147,

                  —

                  având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (6), în special articolele 164, 165 și 166,

                  —

                  având în vedere articolul 77 și anexa VI la Regulamentul său de procedură,

                  —

                  având în vedere raportul Comisiei pentru control bugetar și avizul Comisiei pentru libertăți civile, justiție și afaceri interne (A7-0095/2013),

                  1.

                  salută concluzia Curții de Conturi potrivit căreia ansamblul plăților executate de Autoritatea Europeană pentru Protecția Datelor (denumită în continuare „autoritatea”) pentru cheltuieli administrative și de altă natură în cursul exercițiului care s-a încheiat la 31 decembrie 2011 nu conțin erori semnificative, iar sistemele examinate de supraveghere și control al cheltuielilor administrative și de altă natură au fost eficace;

                  2.

                  constată cu satisfacție faptul că, în Raportul său anual pentru 2011, în cazul autorității, Curtea de Conturi nu a constatat nicio deficiență semnificativă în ceea ce privește aspectele auditate referitoare la resursele umane și procedurile de achiziții;

                  3.

                  susține recomandările Curții de Conturi și îndeamnă autoritatea să solicite tuturor angajaților să prezinte documente care să ateste starea lor civilă în mod periodic, de preferință în fiecare an, și să instituie un sistem pentru monitorizarea rapidă a acestor documente;

                  4.

                  salută progresele constatate de Curtea de Conturi în ceea ce privește îmbunătățirea gestiunii indemnizațiilor și concluzia potrivit căreia măsurile luate au fost eficace; salută faptul că autoritatea intenționează să își îmbunătățească în continuare sistemul de monitorizare și control în timp util;

                  5.

                  recunoaște faptul că auditul Curții de Conturi a demonstrat că măsurile adoptate de autoritate în 2010 pentru a îmbunătăți gestionarea indemnizațiilor au fost eficace; solicită autorității să continue să monitorizeze și să își îmbunătățească nivelul de performanță;

                  6.

                  constată că, în 2011, autoritatea dispunea de credite de angajament în valoare totală de 7 564 137 EUR (7 104 351 EUR în 2010), nivelul de execuție a acestor credite fiind de 89,31 % (82,73 % în 2010); consideră că aceasta este o evoluție pozitivă, dar solicită să se depună în continuare eforturi pentru a se îmbunătăți nivelul de execuție și ca schimbările să fie monitorizate; se așteaptă ca rata de angajare să depășească 90 % anul viitor;

                  7.

                  subliniază că bugetul autorității este pur administrativ; remarcă faptul că rata de execuție a cheltuielilor privind personalul instituției este de 75,63 % (titlul 1) și că rata de execuție a cheltuielilor de la titlul 2 – clădiri, echipamente și cheltuieli de funcționare diverse – este de 73,38 %; constată că, după execuția completă a cheltuielilor de la ambele titluri, rata de execuție din 2011 a fost stabilită la 85,03 %;

                  8.

                  solicită autorității să elaboreze proiectul de buget anual astfel încât acesta să corespundă mai bine necesităților autorității; invită autoritatea să îmbunătățească execuția bugetului său anual;

                  9.

                  reiterează solicitarea sa de a fi informat cu privire la rezultatele obținute după adoptarea schemei de personal din 2010 și cu privire la acțiunile adoptate care sunt incluse în următorul Raport anual de activitate în urma recomandărilor Parlamentului;

                  10.

                  salută rapoartele de inspecție ale autorității cu privire la 13 instituții și organe ale Uniunii cu sediul la Bruxelles, care urmăreau să verifice dacă publicul este informat în legătură cu supravegherea video într-un mod cuprinzător și eficace de către instituțiile și organele Uniunii; sugerează să se realizeze schimburi de informații și de bune practici cu autoritățile naționale de protecție a datelor;

                  11.

                  invită autoritatea să introducă în următorul său Raport anual de activitate creditele neutilizate pentru serviciile de interpretare solicitate pentru respectivul exercițiu financiar;

                  12.

                  speră ca în cadrul sistemului să fie definiți indicatori de performanță esențiali și ca sistemul de analiză comparativă care a fost planificat în 2012 să fie deja pe deplin operațional; se așteaptă ca Raportul anual de activitate din anul viitor să evalueze în detaliu îmbunătățirile realizate în cadrul sistemului;

                  13.

                  dorește să fie informat privind măsurile adoptate în urma recomandărilor care sunt formulate în cadrul rezoluțiilor de descărcare de gestiune ale Parlamentului;

                  14.

                  invită autoritatea să includă în următorul său Raport anual de activitate un tabel exhaustiv al tuturor resurselor umane de care dispune, prezentate în funcție de categorie, grad, sex, participarea la cursuri de formare profesională și cetățenie; salută informațiile furnizate în raportul anual privind formarea profesională;

                  15.

                  în general, invită Curtea de Conturi să pună în continuare accentul pe auditarea bunei gestiuni financiare a autorității, adică pe gestiunea economică, eficiența și eficacitatea cu care autoritatea și-a utilizat creditele în exercitarea responsabilităților sale.

         (1)  JO L 68, 15.3.2011.

         (2)  JO C 348, 14.11.2012, p. 1.

         (3)  JO C 344, 12.11.2012, p. 1.

         (4)  JO C 348, 14.11.2012, p. 130.

         (5)  JO L 248, 16.9.2002, p. 1.

         (6)  JO L 298, 26.10.2012, p. 1.


title: 2008/528/CE: Decizia Parlamentului European din 24 aprilie 2007 privind închiderea conturilor Agenției Europene pentru Siguranță Maritimă pentru exercițiul financiar 2005

text:
               15.7.2008

               RO

               Jurnalul Oficial al Uniunii Europene

               L 187/154

      DECIZIA PARLAMENTULUI EUROPEAN

   din 24 aprilie 2007
   privind închiderea conturilor Agenţiei Europene pentru Siguranţă Maritimă pentru exerciţiul financiar 2005
   (2008/528/CE)
   PARLAMENTUL EUROPEAN,
   având în vedere conturile anuale finale ale Agenţiei Europene pentru Siguranţă Maritimă pentru exerciţiul financiar 2005 (1),
   având în vedere raportul Curţii de Conturi privind conturile anuale finale ale Agenţiei Europene pentru Siguranţă Maritimă pentru exerciţiul financiar 2005, precum şi răspunsurile agenţiei (2),
   având în vedere Recomandarea Consiliului din 27 februarie 2007 (5711/2007 – C6-0080/2007),
   având în vedere Tratatul CE, în special articolul 276,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităţilor Europene (3), în special articolul 185,
   având în vedere Regulamentul (CE) nr. 1406/2002 al Parlamentului European şi al Consiliului din 27 iunie 2002 de instituire a unei Agenţii Europene pentru Siguranţă Maritimă (4), în special articolul 19,
   având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menţionate la articolul 185 din Regulamentul (CE, Euratom) nr. 1605/2002 al Consiliului (5), în special articolul 94,
   având în vedere articolul 71 şi anexa V la Regulamentul său de procedură,
   având în vedere raportul Comisiei pentru control bugetar şi avizul Comisiei pentru transport şi turism (A6-0114/2007),

               1.

               constată că situaţia conturilor finale anuale ale Agenţiei Europene pentru Siguranţă Maritimă pentru exerciţiile financiare 2004 şi 2005 se prezintă după cum urmează:
               Contul de venituri şi cheltuieli pentru exerciţiile financiare 2004 şi 2005

                           (în mii EUR)

                           2005

                           2004

                              Venituri

                           Subvenţii comunitare

                           16 060

                           12 800

                           Alte venituri

                           5

                              Total venituri (a)

                              16 060

                              12 805

                              Cheltuieli

                              Personal – titlul I din buget

                           Plăţi

                           6 063

                           3 594

                           Credite reportate

                           161

                           143

                              Administraţie – titlul II din buget

                           Plăţi

                           1 598

                           635

                           Credite reportate

                           333

                           684

                              Activităţi de exploatare – titlul III din buget

                              Plăţi

                              7 515

                              437

                           Credite reportate

                           2 074

                              Total cheltuieli (b)

                              15 670

                              7 567

                              Sold (c = a - b)

                              390

                              5 238

                           Credite reportate şi anulate

                           126

                           251

                           Diferenţe de curs valutar

                           - 1

                           - 1

                              Soldul execuţiei bugetului aferent exerciţiului financiar

                              515

                              5 488

                           Variaţia reportărilor automate ale creditelor şi facturilor

                           -1 021

                           2 089

                           Variaţia investiţiilor pe perioada exerciţiului financiar

                           469

                           242

                           Variaţia datoriilor (Comisie)

                           - 52

                           -5 489

                           Amortizare pe perioada exerciţiului financiar

                           - 151

                           - 43

                           Variaţia avansurilor/prefinanţărilor către furnizori

                           5 296

                           56

                              Provizioane

                           - 106

                              Altele

                           - 515

                              Rezultatul ajustărilor economice pentru exerciţiul financiar (e)

                              4 435

                              2 343

                              NB: Variaţiile totalurilor se datorează rotunjirilor.

                              Sursa: Datele agenţiei. Prezentul tabel rezumă datele furnizate de agenţie în conturile sale anuale.

               2.

               aprobă închiderea conturilor Agenţiei Europene pentru Siguranţă Maritimă pentru exerciţiul financiar 2005;

               3.

               încredinţează Preşedintelui sarcina de a transmite prezenta decizie directorului executiv al Agenţiei Europene pentru Siguranţă Maritimă, Consiliului, Comisiei şi Curţii de Conturi şi de a asigura publicarea acesteia în Jurnalul Oficial al Uniunii Europene (seria L).

            Preşedintele

         Hans-GERT PÖTTERING

            Secretarul General

         Harald RØMER

      (1)  JO C 266, 31.10.2006, p. 13.

      (2)  JO C 312, 19.12.2006, p. 30.

      (3)  JO L 248, 16.9.2002, p. 1. Regulament modificat prin Regulamentul (CE, Euratom) nr. 1995/2006 (JO L 390, 30.12.2006, p. 1).

      (4)  JO L 208, 5.8.2002, p. 1. Regulament modificat prin Regulamentul (CE) nr. 1891/2006 (JO L 394, 30.12.2006, p. 1).

      (5)  JO L 357, 31.12.2002, p. 72.


title: 2009/334/CE: Decizia Comisiei din 20 aprilie 2009 de instituire a grupului de experți privind sistemele GNSS europene (Text cu relevanță pentru SEE )

text:
               21.4.2009

               RO

               Jurnalul Oficial al Uniunii Europene

               L 101/22

      DECIZIA COMISIEI

   din 20 aprilie 2009
   de instituire a grupului de experți privind sistemele GNSS europene
   (Text cu relevanță pentru SEE)
   (2009/334/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   întrucât:

               (1)

               Regulamentul (CE) nr. 683/2008 al Parlamentului European și al Consiliului din 9 iulie 2008 privind punerea în aplicare în continuare a programelor europene de radionavigație prin satelit (EGNOS și Galileo) (1) a modificat în mod fundamental sistemul de guvernanță și de finanțare a acestor două programe.

               (2)

               Articolul 13 alineatul (1) din Regulamentul (CE) nr. 683/2008 prevede că Comisia gestionează toate aspectele legate de securitatea sistemelor, luând în mod corespunzător în considerare necesitatea supravegherii și integrării, în ansamblul programelor, a exigențelor în materie de securitate. În conformitate cu același articol alineatul (2), Comisia decide măsurile de aplicare, stabilind cerințele tehnice principale pentru controlul accesului la tehnologiile care asigură securitatea sistemelor și pentru utilizarea acestor tehnologii. Alineatul (3) prevede, pe de altă parte, că Comisia veghează la adoptarea dispozițiilor necesare astfel încât să se respecte măsurile prevăzute la alineatul (2), precum și la îndeplinirea tuturor exigențelor suplimentare referitoare la securitatea sistemelor, luând în considerare pe deplin recomandările experților.

               (3)

               Pe de altă parte, articolul 23 din Regulamentul (CE) nr. 683/2008 abrogă, începând cu 25 iulie 2009, articolul 7 din Regulamentul (CE) nr. 876/2002 al Consiliului din 21 mai 2002 de creare a întreprinderii comune Galileo (2). În conformitate cu dispozițiile articolului 7, se instituie un consiliu pentru securitate pentru a trata chestiunile de securitate legate de sistemul Galileo.

               (4)

               Pentru a se achita de misiunea care i-a fost încredințată prin dispozițiile citate ale articolului 13 din Regulamentul (CE) nr. 683/2008 și pentru a îndeplini cu succes, începând cu 25 iulie 2009, sarcinile atribuite până la momentul respectiv consiliului pentru securitate instituit prin articolul 7 din Regulamentul (CE) nr. 876/2002, Comisia are nevoie de asistență din partea experților din statele membre.

               (5)

               De altfel, cu ocazia adoptării Regulamentului (CE) nr. 683/2008, Comisia a făcut o declarație în care a manifestat intenția de a crea un grup de experți compus din reprezentanți ai statelor membre în scopul punerii în aplicare a dispozițiilor articolului 13 alineatul (1) din regulament și al examinării chestiunilor privind securitatea sistemelor.

               (6)

               În această declarație se precizează că Comisia va veghea ca grupul de experți să fie compus din câte un reprezentant al fiecărui stat membru și dintr-un reprezentant al Comisiei, să fie prezidat de reprezentantul Comisiei, să își adopte regulamentul de procedură, care să prevadă, între altele, adoptarea avizelor prin consens și să conțină o prevedere care să permită experților să pună în discuție orice chestiune pertinentă legată de securitatea sistemelor.

               (7)

               De asemenea, în aceeași declarație, Comisia s-a angajat, în exercitarea competențelor sale, să ia în considerare pe deplin avizele acestui grup de experți și să îl consulte, în special înainte de a defini cerințele principale privind securitatea sistemelor, prevăzute la articolul 13 din Regulamentul (CE) nr. 683/2008.

               (8)

               Tot în aceeași declarație, Comisia a apreciat, pe de o parte, că reprezentanții Autorității europene de supraveghere GNSS, ai Agenției Spațiale Europene și ai Secretariatului General/Înaltului Reprezentant trebuie asociați, în calitate de observatori, la lucrările grupului de experți în conformitate cu condițiile stabilite în regulamentul de procedură al acestuia, iar, pe de altă parte, că acordurile încheiate de Comunitatea Europeană pot prevedea participarea reprezentanților unor țări terțe la lucrările grupului de experți, în conformitate cu condițiile stabilite în regulamentul de procedură al acestuia.

               (9)

               În consecință, este necesară instituirea unui grup de experți, denumit „Consiliul pentru securitatea sistemelor GNSS europene”, ale cărui creare, mandat, componență și mod de funcționare sunt conforme cu elementele incluse în declarația Comisiei și care respectă, totodată, normele orizontale prevăzute de cadrul de funcționare a grupurilor de experți la Comisie, care face obiectul Deciziei C(2005) 2817 a Comisiei.

               (10)

               Pe de altă parte, trebuie prevăzută posibilitatea participării unor țări terțe la lucrările grupului de experți în cauză. În particular, luând în considerare faptul că Norvegia și Elveția, membre ale Agenției Spațiale Europene, participă la programele GNSS europene și sunt strâns implicate în aspectele de securitate, trebuie să li se permită asocierea la activitățile grupului de experți pe o perioadă de trei ani care poate fi prelungită în cadrul unui acord care rămâne a fi încheiat între Comisie și fiecare dintre aceste două state terțe,

         DECIDE:
   Articolul 1
   Consiliul pentru securitatea sistemelor GNSS europene
   Se instituie grupul de experți privind securitatea sistemelor GNSS europene, denumit „Consiliul pentru securitatea sistemelor GNSS europene” (denumit în continuare „consiliul pentru securitate”).
   Articolul 2
   Mandat
   Consiliul pentru securitate asistă Comisia la punerea în aplicare a dispozițiilor articolului 13 alineatul (1) din Regulamentul (CE) nr. 683/2008 și la examinarea chestiunilor legate de securitatea sistemelor GNSS europene. Este consultat în prealabil de către Comisie la definirea cerințelor principale legate de securitatea sistemelor, prevăzute la același articol alineatul (2), și sprijină permanent Comisia la aplicarea dispozițiilor articolului menționat alineatul (3).
   Articolul 3
   Procedura de consultare
   Comisia consultă periodic consiliul pentru securitate. Comisia ține seama pe deplin de avizele acestuia.
   Articolul 4
   Componență
   (1)   Consiliul pentru securitate este constituit din câte un reprezentant al fiecărui stat membru ales dintre experții recunoscuți în materie de securitate și siguranță și dintr-un reprezentant al Comisiei.
   (2)   Reprezentanții Autorității europene de supraveghere GNSS, ai Agenției Spațiale Europene și ai Secretariatului General/Înaltului Reprezentant pot fi asociați în calitate de observatori la lucrările consiliului pentru securitate în conformitate cu condițiile definite în regulamentul de procedură al acestuia.
   (3)   Acordurile încheiate de Comunitatea Europeană pot prevedea participarea reprezentanților unor țări terțe la lucrările consiliului pentru securitate, inclusiv ca membru cu drepturi depline al acestui consiliu.
   (4)   Odată cu intrarea în vigoare a prezentei decizii, reprezentanții Norvegiei și Elveției pot fi asociați în mod temporar în calitate de observatori la lucrările consiliului pentru securitate, în conformitate cu condițiile definite de regulamentul de procedură al acestuia, cu condiția ca Norvegia și Elveția să-și fi confirmat intenția de a aplica pe teritoriul lor toate măsurile de securitate necesare pentru a se asigura un grad de protecție adecvat pentru infrastructurile, serviciile și tehnologiile programelor și sistemelor GNSS europene, în special în materie de controlul exporturilor. Durata acestei participări temporare trebuie să permită încheierea unui acord astfel cum se prevede la alineatul (3) și în niciun caz nu poate depăși trei ani.
   (5)   Participarea unui stat terț la lucrările consiliului pentru securitate poate fi redusă sau suspendată dacă rezultă că acțiunile întreprinse de statul respectiv nu permit asigurarea gradului de protecție necesar în materie de securitate sau nu permit respectarea regulilor de securitate definite pentru programele GNSS europene.
   (6)   Ocazional, președintele Consiliului pentru securitate poate invita alți experți să participe la lucrările consiliului pentru securitate în conformitate cu condițiile definite de regulamentul de procedură al acestuia. Elementele care justifică prezența acestor experți se comunică în prealabil de către președinte membrilor consiliului pentru securitate.
   (7)   Reprezentanții desemnați de un stat sau de o organizație rămân în funcție până la înlocuirea lor sau până la finalul mandatului lor. Comisia poate refuza reprezentantul desemnat de un stat sau de o organizație, în cazul în care această desemnare nu pare să fie potrivită, în special în caz de conflict de interese. În această situație, Comisia informează rapid statul sau organizația în cauză, care desemnează un alt reprezentant.
   Articolul 5
   Funcționarea
   (1)   Consiliul pentru securitate este prezidat de reprezentantul Comisiei.
   (2)   În acord cu Comisia, se pot înființa subgrupuri care să examineze aspecte specifice, pe baza unui mandat stabilit de consiliul pentru securitate. De îndată ce mandatul lor este îndeplinit, aceste subgrupuri se dizolvă.
   (3)   Consiliul pentru securitate și subgrupurile sale se reunesc în mod normal într-unul dintre sediile Comisiei și ale serviciilor sale, în conformitate cu procedurile și calendarul stabilite de aceasta. Locurile de desfășurare a reuniunilor sunt securizate corespunzător în funcție de natura lucrărilor. Secretariatul este asigurat de serviciile Comisiei. Alți funcționari interesați ai Comisiei pot să participe la aceste reuniuni.
   (4)   Consiliul pentru securitate își stabilește regulamentul de procedură pe baza regulamentului de procedură tip adoptat de Comisie (3). Regulamentul de procedură precizează îndeosebi că consiliul pentru securitate adoptă avizul sau raportul prin consens în măsura posibilului și că fiecare membru al consiliului pentru securitate poate pune în discuție orice chestiune pertinentă legată de securitatea sistemelor GNSS europene.
   (5)   Participanții la reuniunile consiliului pentru securitate și ale subgrupurilor sale au obligația de a se conforma strict cu regulile de siguranță și de securitate ale Comisiei, în special în ceea ce privește documentele clasificate.
   Articolul 6
   Cheltuielile ocazionate de reuniuni
   (1)   Cheltuielile aferente deplasărilor și sejurului suportate de către membri, experți și observatori în cadrul activităților consiliului pentru securitate sunt rambursate de către Comisie în conformitate cu dispozițiile în vigoare ale acesteia. Sarcinile îndeplinite nu fac obiectul niciunei remunerații.
   (2)   Cheltuielile aferente reuniunilor se rambursează în limitele creditelor alocate respectivului serviciu în conformitate cu procedura anuală de alocare a resurselor.
   Articolul 7
   Intrarea în vigoare
   Prezenta decizie intră în vigoare la data adoptării de către Comisie. Aceasta se publică în Jurnalul Oficial al Uniunii Europene.

      Adoptată la Bruxelles, 20 aprilie 2009.

            Pentru Comisie

         Antonio TAJANI

            Vicepreședinte

      (1)  JO L 196, 24.7.2008, p. 1.

      (2)  JO L 138, 28.5.2002, p. 1.

      (3)  Anexa III la documentul SEC(2005) 1004 din 27.7.2005.


title: 2011/870/UE: Decizia Băncii Centrale Europene din 14 decembrie 2011 privind măsuri suplimentare temporare legate de operațiunile de refinanțare din Eurosistem și eligibilitatea colateralului (BCE/2011/25)

text:
               22.12.2011

               RO

               Jurnalul Oficial al Uniunii Europene

               L 341/65

         DECIZIA BĂNCII CENTRALE EUROPENE
   din 14 decembrie 2011
   privind măsuri suplimentare temporare legate de operațiunile de refinanțare din Eurosistem și eligibilitatea colateralului
   (BCE/2011/25)
   (2011/870/UE)
   CONSILIUL GUVERNATORILOR BĂNCII CENTRALE EUROPENE,
   având în vedere Tratatul privind funcționarea Uniunii Europene, în special articolul 127 alineatul (2) prima liniuță,
   având în vedere Statutul Sistemului European al Băncilor Centrale și al Băncii Centrale Europene, în special articolul 3.1 prima liniuță și articolul 18.1,
   întrucât:

               (1)

               În temeiul articolului 18.1 din Statutul Sistemului European al Băncilor Centrale și al Băncii Centrale Europene, Banca Centrală Europeană (BCE) și băncile centrale naționale ale statelor membre a căror monedă este euro (denumite în continuare „BCN”) pot desfășura operațiuni de creditare cu instituțiile de credit și cu alți participanți pe piață, pe baza unor garanții corespunzătoare. Condițiile generale în care BCE și BCN sunt pregătite să participe la operațiuni de creditare, inclusiv criteriile în temeiul cărora este stabilit caracterul eligibil al garanțiilor pentru operațiunile de creditare din Eurosistem sunt prevăzute în anexa I la Orientarea BCE/2000/7 din 31 august 2000 privind instrumentele și procedurile de politică monetară ale Eurosistemului (1) (denumită în continuare „Documentația generală”).

               (2)

               La 8 decembrie 2011, Consiliul guvernatorilor a adoptat o decizie privind măsuri suplimentare pentru intensificarea susținerii creditării, acestea fiind menite să susțină creditarea bancară și lichiditatea pe piața monetară din zona euro. În conformitate cu această decizie și în vederea majorării nivelului de lichiditate furnizată contrapărților la operațiunile de politică monetară din Eurosistem, ar trebui prevăzută opțiunea de a rezilia sau de a modifica anumite operațiuni de refinanțare pe termen mai lung înainte de scadență, iar criteriile de determinare a eligibilității activelor de folosit drept garanție în operațiunile de politică monetară din Eurosistem ar trebui extinse.

               (3)

               Este necesar ca aplicarea acestor măsuri să fie temporară, până când Consiliul guvernatorilor va aprecia că stabilitatea sistemului financiar permite aplicarea mecanismului general al Eurosistemului pentru operațiunile de politică monetară,

         ADOPTĂ PREZENTA DECIZIE:
   Articolul 1
   Măsuri suplimentare legate de operațiunile de refinanțare și garanțiile eligibile
   (1)   Regulile pentru desfășurarea operațiunilor de politică monetară din Eurosistem și criteriile de eligibilitate pentru garanții prevăzute în prezenta decizie se aplică în coroborare cu Documentația generală.
   (2)   În cazul oricărei neconcordanțe între prezenta decizie și Documentația generală, astfel cum este pusă în aplicare la nivel național de către BCN, prezenta decizie are prioritate. BCN continuă să aplice toate dispozițiile Documentației generale, nemodificate, cu excepția cazului în care prezenta decizie cuprinde prevederi diferite.
   Articolul 2
   Opțiunea de a rezilia sau de a modifica operațiunile de refinanțare pe termen mai lung
   Eurosistemul poate hotărî că, în anumite condiții, contrapărțile pot reduce valoarea sau pot rezilia anumite operațiuni de refinanțare pe termen mai lung înainte de scadență.
   Articolul 3
   Acceptarea anumitor titluri suplimentare garantate cu active
   (1)   Pe lângă titlurile garantate cu active (TGA) eligibile în temeiul capitolului 6 din Documentația generală, TGA ale căror active-garanție includ fie doar creanțe ipotecare rezidențiale, fie doar credite acordate întreprinderilor mici și mijlocii (IMM), sunt eligibile drept colateral pentru operațiunile de politică monetară din Eurosistem, chiar dacă respectivele TGA nu îndeplinesc cerințele pentru evaluarea creditului prevăzute la secțiunea 6.3.2 din Documentația generală, dar în rest îndeplinesc toate criteriile de eligibilitate aplicabile TGA în temeiul Documentației generale; această eligibilitate este supusă condiției ca cel de–al doilea rating dintre cele mai bune ale acestora să fie cel puțin la nivelul pragului minim de nivel 2 stabilit de Eurosistem pentru calitatea creditului din grila armonizată de evaluare a Eurosistemului, astfel cum se prevede în secțiunea 6.3.1 din Documentația generală, la emisiune și în orice moment ulterior. Acestea îndeplinesc și toate cerințele următoare:

               (a)

               activele generatoare de fluxuri de numerar care garantează TGA aparțin aceleiași clase de active, respectiv fondul de active conține fie doar creanțe ipotecare rezidențiale, fie doar credite acordate IMM-urilor, și nu vor exista mix-uri de active din diferite clase de active;

               (b)

               activele generatoare de fluxuri de numerar care garantează TGA nu conțin împrumuturi care:

                           (i)

                           la momentul emisiunii acelor TGA, sunt neperformante; sau

                           (ii)

                           sunt, în orice moment, structurate, sindicalizate sau cu efect de levier;

               (c)

               contrapartea care depune un TGA drept colateral, sau orice alt terț cu care are legături strânse, nu acționează în raport cu TGA ca un furnizor de acoperire pentru riscul ratei dobânzii;

               (d)

               documentele aferente tranzacției cu TGA cuprind dispoziții privind continuitatea serviciilor.

         (2)   În sensul alineatului (1), termenii „întreprindere mică” și „întreprindere mijlocie” au sensul stabilit în Recomandarea 2003/361/CE a Comisiei din 6 mai 2003 privind definirea microîntreprinderilor și a întreprinderilor mici și mijlocii (2).
   Articolul 4
   Acceptarea anumitor creanțe private suplimentare
   (1)   O BCN poate accepta drept colateral pentru operațiunile de politică monetară din Eurosistem creanțe private care nu îndeplinesc criteriile de eligibilitate ale Eurosistemului.
   (2)   BCN stabilesc criteriile de eligibilitate și măsurile de control al riscurilor aplicabile pentru acceptarea creanțelor private în temeiul alineatului (1). Aceste criterii de eligibilitate și măsuri de control al riscurilor fac obiectul aprobării prealabile de către Consiliul guvernatorilor.
   Articolul 5
   Dispoziții finale
   Prezenta decizie intră în vigoare la 19 decembrie 2011.

      Adoptată la Frankfurt pe Main, 14 decembrie 2011.

            Pentru Consiliul guvernatorilor BCE

            Președintele BCE

         Mario DRAGHI

      (1)  JO L 310, 11.12.2000, p. 1. De la 1 ianuarie 2012 Orientarea BCE/2000/7 este înlocuită cu Orientarea BCE/2011/14 din 20 septembrie 2011 privind instrumentele și procedurile de politică monetară ale Eurosistemului (JO L 331, 14.12.2011, p. 1).

      (2)  JO L 124, 20.5.2003, p. 36.